คาดสัปดาห์หน้าหุ้นผันผวน
กสิกรคาดสัปดาห์หน้าหุ้นไทยแกว่งตัวผันผวน -เงินบาทอ่อนนา30.50/90บาท/ดอลลาร์ จับตาแผนปล่อยกู้กรีซรอบใหม่
11 ก.พ. 2555

กสิกรคาดสัปดาห์หน้าหุ้นไทยแกว่งตัวผันผวน -เงินบาทอ่อนนา30.50/90บาท/ดอลลาร์ จับตาแผนปล่อยกู้กรีซรอบใหม่
บริษัท หลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด ประเมินแนวโน้มตลาดหุ้นไทยในสัปดาห์หน้า ระหว่างวันที่13 - 17 ก.พ. 2555 ว่า ดัชนีอาจแกว่งตัวผันผวน โดยต้องระวังแรงขายทำกำไร ภายใต้ภาวะที่ยังคงต้องจับตาประเด็นหนี้ยุโรปที่แม้จะมีความคืบหน้า แต่ก็ต้องรอการตรวจสอบก่อนการอนุมัติเงินช่วยเหลือกรีซ รอบสอง ของ Troika (ECB/EU/IMF) และผลการเจรจาปรับลดหนี้กรีซ โดยภาคเอกชน (PSI) อย่างใกล้ชิดต่อไป สำหรับ รายงานตัวเลขเศรษฐกิจสหรัฐฯ ที่สำคัญ ได้แก่ยอดค้าปลีก การผลิตภาคอุตสาหกรรม เครื่องชี้ตลาดอสังหาริมทรัพย์ และดัชนีราคาผู้บริโภค 
ทั้งนี้ บริษัท หลักทรัพย์กสิกรไทยจำกัด คาดว่า ดัชนีจะมีแนวรับที่ 1,107 และ 1,073 จุด ขณะที่แนวต้าน คาดว่าจะอยู่ที่ 1,122 และ 1,141 จุด ตามลำดับนอกจากนี้ บริษัท หลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด ประเมินแนวโน้มค่าเงินบาทในสัปดาห์หน้า ระหว่างวันที่ 13 - 17 ก.พ. 2555 ว่า ค่าเงินบาทอาจเคลื่อนไหว ในกรอบ 30.50-30.90 บาทต่อดอลลาร์ฯ โดยคงต้องจับตาเส้นตายในการยื่นข้อเสนอปรับโครงสร้างหนี้ระหว่างกรีซ กับเจ้าหนี้เอกชน ตลอดจนความชัดเจนของแผนความช่วยเหลือทางการเงินรอบสอง จากทางการยุโรป
นอกจากนี้ ศูนย์วิจัยกสิกรไทย คาดว่า แนวโน้มเงินบาทสัปดาห์ถัดไป (13-17 ก.พ. 2555) เงินบาทอาจเคลื่อนไหวในกรอบ 30.50-30.90 บาทต่อดอลลาร์ฯ โดยคงต้องจับตาเส้นตายการยื่นข้อเสนอปรับโครงสร้างหนี้ระหว่างกรีซกับเจ้าหนี้เอกชน ตลอดจนความชัดเจนของแผนความช่วยเหลือทางการเงินรอบสองจากทางการยุโรป นอกจากนี้ ยังมีอีกหลายเหตุการณ์สำคัญ อาทิ การเดินทางเยือนสหรัฐฯ ของประธานาธิบดีจีน การนำเสนอแผนงบประมาณปี 2556 ของประธานาธิบดีสหรัฐฯ การประชุมธนาคารกลางญี่ปุ่น รวมถึงการรายงานตัวเลขเศรษฐกิจสหรัฐฯ ที่สำคัญ ได้แก่ ดัชนีตลาดที่อยู่อาศัย ผลสำรวจแนวโน้มธุรกิจของเฟดสาขาฟิลาเดลเฟีย ผลสำรวจภาคการผลิตของเฟดสาขานิวยอร์กเดือนก.พ. ยอดค้าปลีก ดัชนีราคาผู้บริโภค ดัชนีชี้นำเศรษฐกิจ ข้อมูลการเริ่มสร้างบ้าน-การอนุญาตก่อสร้าง ผลผลิตภาคอุตสาหกรรมเดือนม.ค. ข้อมูลเงินทุนไหลเข้าสุทธิสู่ตลาดการเงินเดือนธ.ค.54 รายงานการประชุมเฟดเมื่อวันที่ 24-25 ม.ค. และจำนวนผู้ขอรับสวัสดิการว่างงานรายสัปดาห์